ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী ১২ সেপ্টেম্বর আন্তর্জাতিক ডেয়ারি ফেডারেশন বিশ্ব ডেয়ারি শিখর সম্মেলন ২০২২ – এর উদ্বোধন করবেন
নয়াদিল্লি, ১০ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী ১২ সেপ্টেম্বর সকাল ১০টা ৩০ মিনিটে গ্রেটার নয়ডার ইন্ডিয়া এক্সপো সেন্টার অ্যান্ড মার্ট আয়োজিত আন্তর্জাতিক ডেয়ারি ফেডারেশন বিশ্ব ডেয়ারি শিখর সম্মেলন , ২০২২ এর উদ্বোধন করবেন। চারদিনের এই শিখর সম্মেলন চলবে ১২-১৫ সেপ্টেম্বর পর্যন্ত। বিশ্ব এবং ভারতীয় ডেয়ারি শিল্পের সঙ্গে যুক্ত বিভিন্ন বিশেষজ্ঞ, কৃষক, নীতি প্রণেতা, শিল্প মহলের প্রতিনিধিরা অংশগ্রহণ করবেন। ৫০টি দেশের ১ হাজার ৫০০-রও বেশি অংশগ্রহণকারী থাকবেন চারদিনের এই সম্মেলনে। এবারের মূল ভাবনা ‘পুষ্টি ও জীবনযাপনের জন্য দুগ্ধজাত সামগ্রী’। এর আগে ১৯৭৪ সালে ভারতে এ ধরনের শিখর সম্মেলনের আয়োজন করা হয়েছিল।
ভারতীয় ডেয়ারি শিল্প বিশেষভাবে বিশ্বের কাছে পরিচিত। কারণ, এটি সমবায় মডেলে মূলত গড়ে তোলা হয়েছে। এ থেকে দুগ্ধজাত শিল্পের সঙ্গে যুক্ত ক্ষুদ্র ও প্রান্তিক কৃষক, বিশেষত মহিলাদের ক্ষমতায়ন হয়। প্রধানমন্ত্রীর দূরদৃষ্টির ফলে সরকার ডেয়ারি ক্ষেত্রের উন্নয়নে নানা পদক্ষেপ গ্রহণ করেছে। এর ফলে, গত ৮ বছরে দুগ্ধ উৎপাদন বেড়েছে ৪৪ শতাংশেরও বেশি। ভারতীয় ডেয়ারি শিল্পের সাফল্য বিশেষ। বিশ্ব বাজারের ২৩ শতাংশ দুগ্ধ উৎপাদন হয় ভারতে। ৮ কোটিরও বেশি দুগ্ধজাত সামগ্রীর সঙ্গে যুক্ত কৃষকদের ক্ষমতায়ন হয়েছে। এই শিখর সম্মেলন বিশ্ব বাজারে ভারতীয় ডেয়ারি শিল্পের সঙ্গে যুক্ত কৃষকদের পরিচয় ঘটাতে বিশেষ সহায়ক হবে।
PG/PM/SB
(
ভারতের প্রতিযোগিতা কমিশন
সিসিআই জেনারেলি পার্টিসিপেশনস্ নেদারল্যান্ডস্ এন.ভি. সংস্থার পক্ষ থেকে ফিউচার জেনারেলি ইন্ডিয়া ইন্স্যুরেন্স কোম্পানিতে ইক্যুইটি শেয়ার অধিগ্রহণের প্রস্তাব অনুমোদন করেছে
নয়াদিল্লি, ১৬ মার্চ, ২০২২
ভারতের প্রতিযোগিতা কমিশন  জেনারেলি পার্টিসিপেশনস্ নেদারল্যান্ডস্ এন.ভি. সংস্থার পক্ষ থেকে ফিউচার জেনারেলি ইন্ডিয়া ইন্স্যুরেন্স কোম্পানিতে ইক্যুইটি শেয়ার অধিগ্রহণের প্রস্তাব অনুমোদন করেছে।
অ্যাসিকিউরাজিওনি জেনারেলি এসপিএ  – এর একটি সম্পূর্ণ মালিকানাধীন সহযোগী সংস্থা জেনারেলি পার্টিসিপেশনস্ নেদারল্যান্ডস্ এন.ভি.। অবশ্য, জেনারেলি গ্রুপ অফ কোম্পানির প্রধান সংস্থা অ্যাসিকিউরাজিওনি জেনারেলি। জেনারেলি গ্রুপ সারা বিশ্ব জুড়ে বীমা পরিষেবা দিয়ে থাকে। ভারতে এই সংস্থাটি ফিউচার জেনারেলি ইন্ডিয়া ইন্স্যুরেন্স কোম্পানি লিমিটেডের মাধ্যমে বীমা পরিষেবা দেয়।
ফিউচার জেনারেলি ইন্ডিয়া ইন্স্যুরেন্স কোম্পানি লিমিটেড একটি জেনারেল ইন্স্যুরেন্স বা বীমা সংস্থা, যারা ভারতে জীবন বীমা বহির্ভূত এবং সাধারণ বীমা পরিষেবার সঙ্গে যুক্ত।
জেনারেলি পার্টিসিপেশনস্ নেদারল্যান্ডস্ এন.ভি. ফিউচার এন্টারপ্রাইস লিমিটেডের তত্ত্বাবধানে থাকা ফিউচার জেনারেলি ইন্ডিয়া ইন্স্যুরেন্স কোম্পানি লিমিটেডের প্রায় ২৫ শতাংশ ইক্যুইটি শেয়ার মূলধন অধিগ্রহণের প্রস্তাব করেছে। এই অধিগ্রহণ সম্পূর্ণ হলে ফিউচার জেনারেলি ইন্ডিয়া ইন্স্যুরেন্স কোম্পানি লিমিটেডে জেনারেলি পার্টিসিপেশনস্ নেদারল্যান্ডস্ এন.ভি. সংস্থার শেয়ারের  পরিমাণ ৪৯ শতাংশ থেকে বেড়ে প্রায় ৭৪ শতাংশ হবে।
শেয়ার অধিগ্রহণ সম্পর্কিত কমিশনের নির্দেশ শীঘ্রই জারি হবে।
CG/BD/SB
(Visitor Counter : 106
নির্বাচনকমিশন
নির্বাচনের তীব্র লড়াইয়ে সার্ভিস ভোটারদেরও গুরুত্বপূর্ণ ভূমিকা রয়েছে
উত্তরাখন্ড থেকে সর্বাধিক সংখ্যায় সার্ভিস ভোটার রয়েছেন
নয়াদিল্লি, ০৮ এপ্রিল, ২০১৯
সপ্তদশ লোকসভা নির্বাচনে বিভিন্ন শ্রেণীর ভোটদাতা সহ সার্ভিস ভোটারদের মধ্যেও বিপুল উৎসাহ লক্ষ্য করা যাচ্ছে। ভারতের নির্বাচন কমিশনের ওয়েবসাইট থেকে পাওয়া তথ্যানুযায়ী দেশে এবারের সাধারণ নির্বাচনে নথিভুক্ত সার্ভিস ভোটদাতার সংখ্যা ১৬ লক্ষ ৬২ হাজার ৯৯৩। ২০১৪ সালে এই সংখ্যা ছিল ১৩ লক্ষ ২৭ হাজার ৬২৭। উত্তর প্রদেশ, বিহার ও রাজস্থান থেকে বিপুল সংখ্যায় সার্ভিস ভোটদাতা রয়েছেন। কেবল উত্তরাখন্ড থেকেই সার্ভিস ভোটদাতার সংখ্যা ৮৮ হাজার ৬০০। রাজ্যের গাড়োয়াল সংসদীয় নির্বাচনী কেন্দ্রে সর্বাধিক সার্ভিস ভোটার রয়েছেন। এমনকি, রাজ্যের ৫টি লোকসভা আসনের মধ্যে এই আসনেই সার্ভিস ভোটদাতার সংখ্যা সবচেয়ে বেশি।
নির্বাচনে তীব্র প্রতিদ্বন্দ্বিতার বিষয়টিকে বিবেচনায় রেখে সার্ভিস ভোটাররা গুরুত্বপূর্ণ এবং নির্ণায়ক ভূমিকা নিয়েছেন। এই সার্ভিস ভোটারদের মধ্যে সশস্ত্র বাহিনীগুলির জওয়ানরা যেমন রয়েছেন, তেমনই রাজ্যগুলির সশস্ত্র পুলিশ বাহিনীর কর্মীরাও রয়েছেন। উল্লেখ করা যেতে পারে, একজন সার্ভিস ভোটার প্রক্সি ভোটের মাধ্যমেও তাঁর ভোটাধিকার প্রয়োগ করতে পারেন। প্রক্সি ভোট হ’ল সার্ভিস ভোটার মনোনীত একজন ব্যক্তি, যিনি সংশ্লিষ্ট ভোট গ্রহণ কেন্দ্রে গিয়ে সার্ভিস ভোটারের হয়ে ভোটাধিকার প্রয়োগ করেন। অবশ্য, এ ধরণের ভোট দেওয়ার জন্য নির্বাচন কমিশনের ওয়েবসাইট থেকে পাওয়া ১৩  ফর্ম পূরণ করে রিটার্নিং অফিসারের কাছে আবেদন জানাতে হয়। প্রক্সি ভোটারকেও সংশ্লিষ্ট নির্বাচনী কেন্দ্রের নথিভুক্ত ভোটার হতে হবে।
সার্ভিস ভোটারদের সাহায্যের জন্য একটি পোর্টাল  চালু করা হয়েছে। এই ওয়েবসাইট থেকে প্রক্সি ভোট সম্পর্কিত বিস্তারিত বিবরণ পাওয়া যাবে।
CG/BD/SB
(Visitor Counter : 110
রেলমন্ত্রক
রেল ক্ষেত্রে ব্যবসায়িক সুযোগ-সুবিধাকে তুলে ধরতে লক্ষ্ণৌতে আগামী ৩০শে আগস্ট ভেন্ডরদের নিয়ে বৈঠকের আয়োজন
নয়াদিল্লি, ২৮ অগাস্ট, ২০১৯
ভারতীয় রেলের গবেষণা শাখা রিসার্চ ডিজাইন্স অ্যান্ড স্ট্যান্ডার্ডস অর্গানাইজেশন বা আরডিএসও আগামী ৩০শে আগস্ট লক্ষ্ণৌতে ভেন্ডর বা বিক্রেতাদের নিয়ে এক বৈঠকের আয়োজন করছে। ভারতীয় রেলের পণ্য সরবরাহ ব্যবস্হার অগ্রগতিতে অংশগ্রহণের জন্য শিল্প সংস্হাগুলিকে উৎসাহিত করতে এই বৈঠকে যোগ দিতে আমন্ত্রণ জানানো হয়েছে। বৈঠকে অংশগ্রহণের জন্য কোনও মাশুল ধার্য হয়নি। কেন্দ্রীয় সরকারের মেক ইন ইন্ডিয়া কর্মসূচির সঙ্গে সঙ্গতি বজায় রেখে আরডিএসও বিক্রেতাদের নিয়ে বৈঠকের আয়োজন ছাড়াও বিভিন্ন উদ্যোগ গ্রহণের মাধ্যমে দেশ গঠনের প্রচেষ্টায় সক্রিয়ভাবে অংশীদার হওয়ার জন্য ভারতীয় শিল্প সংস্হাগুলিকে উৎসাহিত করে চলেছে।
এই বৈঠকে আরডিএসও-র নিয়ন্ত্রণাধীন তিনটি বিষয়ের ওপর গুরুত্ব দেওয়া হবে। বিষয়গুলি সম্পর্কিত বিবরণ www.rdso.indianrailways.gov.in ওয়েবসাইটে দেওয়া রয়েছে। বৈঠকে সহজে ব্যবসা-বাণিজ্যের সুবিধা বাড়ানোর ওপর অগ্রাধিকার দেওয়া হবে। শিল্পসংস্হা এবং আরডিএসও-র প্রতিনিধিদের সঙ্গে সরাসরি মতবিনিময় ও আলোচনার সুযোগও থাকছে। এছাড়াও আরডিএসও স্বীকৃত নির্দিষ্ট কয়েকটি সামগ্রী বৈঠকে প্রদর্শিত হবে।
উল্লেখ করা যেতে পারে আরডিএসও ইতিমধ্যেই তাদের নিয়ন্ত্রণাধীন সামগ্রীর জন্য বিক্রেতাদের নাম নথিভুক্তিকরণে উৎসাহিত করতে বেশ কিছু ব্যবস্হা গ্রহণ করেছে। ক্ষুদ্র এবং অতিক্ষুদ্র শিল্পসংস্হাগুলির উৎপাদিত সামগ্রীর গুনমান পরীক্ষার জন্য রেজিস্ট্রেশন মাশুল দেড় লক্ষ টাকা থেকে কমিয়ে ১০ হাজার টাকা করা হয়েছে এবং অন্যান্য শিল্পসংস্হার ক্ষেত্রে রেজিস্ট্রেশন মাশুল আড়াই লক্ষ টাকা থেকে কমিয়ে ৫০ হাজার টাকা করা হয়েছে। তবে সামগ্রীর গুনমান যাচাই সংক্রান্ত খরচ আরডিএসও বহন করবে।
CG/BD/NS
(Visitor Counter : 99
তথ্যওসম্প্রচারমন্ত্রক
ভারতের আন্তর্জাতিক চলচ্চিত্র উৎসব ২০১৯-এ ফরাসী অভিনেত্রী ইজাবেল উপার্টকে লাইফটাইম অ্যাচিভমেন্ট পুরষ্কার প্রদানের সিদ্ধান্ত
নতুনদিল্লি, ২ নভেম্বর, ২০১৯
ভারতের আন্তর্জাতিক চলচ্চিত্র উৎসব -এর সুবর্ণ জয়ন্তীতে জনপ্রিয় ফরাসী অভিনেত্রী ইজাবেল অ্যানে মেডেলিনে উপার্ট-কে লাইফটাইম অ্যাচিভমেন্ট পুরষ্কার দেওয়া হবে। নতুনদিল্লিতে আজ তথ্য ও সম্প্রচারমন্ত্রী শ্রী প্রকাশ জাভরেকর এখবর জানান।
শ্রী জাভরেকর আরো জানান, চলচ্চিত্রে মহিলাদের অবদানের প্রতিফলন এই উৎসবে দেখা যাবে। আইএফএফই-র সুবর্ণ জয়ন্তী উপলক্ষে ৫০ জন মহিলা পরিচালকের ৫০টি ছবি প্রদর্শিত হবে। তিনি বলেন, “ এই বছর গোয়ায় আইএফএফই-তে যে ২০০টি বিদেশী চলচ্চিত্র দেখানো হবে, তার মধ্যে ২৪টি অস্কারের মনোনয়নের প্রতিযোগিতায় রয়েছে।“
এই চলচ্চিত্র উৎসবের সেরা পুরষ্কার হল লাইফটাইম অ্যাচিভমেন্ট এওয়ার্ড। এর অর্থমূল্য নগদ ১০লক্ষ টাকা। চলচ্চিত্রে বৈচিত্রময় অবদান রাখার জন্য এবং অনবদ্য অভিনয়ের জন্য ফরাসী অভিনেত্রী ইজাবেল অ্যানে মেডেলিনে উপার্ট পুরষ্কৃত হবেন।
১৯৭১ সালে চলচ্চিত্র জগতে আত্মপ্রকাশের পর উপার্ট ১২০টি ছবিতে অভিনয় করেছেন। ‘সিজার’ পুরষ্কারে তিনিই সবচেয়ে বেশি মনোনয়ন পেয়েছেন౼ ১৬ বার। “ল্যা সেরেমনি” এবং “ইল্লে” ছবিতে অভিনয়ের জন্য তিনি দুবার সিজার পুরষ্কার পেয়েছেন। ২০১৬ সালে ইল্লে ছবিতে তাঁর অনবদ্য অভিনয়ের স্বীকৃতিতে সেরা অভিনেত্রী হিসেবে অ্যাকাডেমি পুরষ্কারে মনোনয়ন পাওয়া ছাড়াও উপার্ট গোল্ডেন গ্লোব পুরষ্কার এবং ইন্ডিপেন্ডেণ্ট পুরষ্কার পান।
উপার্ট মঞ্চেও বহু অভিনয় করেছেন। এর স্বীকৃতি হিসেবে তাকে ‘মলিয়া’ পুরষ্কারের জন্য সাত বার মনোনীত করা হয় ౼ যা সর্বোচ্চ। ২০০৯ এ ৬২ তম কান চলচ্চিত্র উৎসবে উপার্ট বিচারকমন্ডলীর প্রেসিডেন্ট হয়েছিলেন। যে চারজন মহিলা অভিনেত্রী কান চলচ্চিত্র উৎসবে ২ বার সেরা অভিনেত্রীর সম্মান পেয়েছেন, উপার্ট তাঁদের মধ্যে একজন। ১৯৭৮ সালে ক্লাউদে শাব্রোলের ছবি “ভায়োলেত্তে নজিয়ারে”তে জিল ক্লেবুর্গ-এর সঙ্গে যৌথভাবে এবং ২০০১ সালে মিশেল হানাকের ছবি “দ্য পিয়ানো টিচার”-এ অভিনয়ের জন্য তাঁর এই সম্মানপ্রাপ্তি।
২০০১ সালে “দ্য পিয়ানো টিচার” এবং ২০০২ সালে ফ্রাসোয়া ওসোনের “এইট উইমেন” ছবির জন্য উপার্ট দুবার ইউরোপিয় চলচ্চিত্র পুরষ্কারে সেরা অভিনেত্রী নির্বাচিত হয়েছেন। ২০০২ সালে বার্লিন আন্তর্জাতিক চলচ্চিত্র উৎসবে অনবদ্য শৈল্পিক অবদান রাখার জন্য তিনি সিলভার বিয়ার পুরষ্কার পান। এছাড়া ‘ড্রামা’ ছবিতে অভিনয়ের জন্য সেরা অভিনেত্রীর স্বীকৃতি স্বরূপ গোল্ডেন গ্লোব পুরষ্কার এবং ‘ইল্লে’ ছবির জন্য অ্যাকাডেমি পুরষ্কারে সেরা অভিনেত্রীর সম্মানের জন্য তাঁর নাম মনোনীত হয়েছিল।
CG/CB
(Visitor Counter : 40
জাহাজচলাচলমন্ত্রক
'চাবাহার দিবস' উদযাপনের মধ্যে দিয়ে ২০২১এর ম্যারিটাইম ইন্ডিয়া শীর্ষ সম্মেলন শেষ হয়েছে
নয়াদিল্লী, ৪মার্চ, ২০২১
তিন দিনের সামুদ্রিক বাণিজ্য সংক্রান্ত ম্যারিটাইম ইন্ডিয়া শীর্ষ সম্মেলন আজ শেষ হয়েছে। এটি বিশ্বে সর্ববৃহৎ সামুদ্রিক বাণিজ্য সংক্রান্ত সম্মেলন। চাবাহার দিবস উপলক্ষ্যে বন্দর, জাহাজ চলাচল ও জলপথ মন্ত্রী শ্রী মনসুখ মান্ডভিয়া মূল ভাষণে জানিয়েছেন, ভারত ও ইউরেশিয়ার মধ্যে চাবাহার বন্দর যোগাযোগের মূল কেন্দ্র হয়ে উঠবে। এই বন্দর ১২৩টি জাহাজ, ১৩,৭৫২ টয়েন্টি ফুট ইক্যুইভ্যালেন্ট ইউনিট এবং ১৮ লক্ষ টন পণ্য ওঠানো নামানোর কাজ করতে পারে। কোভিড মহামারীর সময় এই বন্দর মানবিক সাহায্যের জন্য গুরুত্বপূর্ণ কেন্দ্র হয়ে উঠেছিল। শ্রী মান্ডভিয়া জানিয়েছেন একবিংশ শতাব্দী শুধুমাত্র ভূমির মধ্যে সীমাবদ্ধ থাকবে না এই শতাব্দী সমুদ্র, আকাশ এবং মহাকাশে ছড়িয়ে পরবে।
সম্মেলনে অন্তিম অধিবেশনের বন্দর, জাহাজ চলাচল ও জলপথ মন্ত্রকের অতিরিক্ত সচিব শ্রী সঞ্জয় বন্দোপাধ্যায় বলেছেন, এই সম্মেলনের বিভিন্ন অধিবেশনে ১১টি দেশ থেকে ১৬ জন মন্ত্রী সহ প্রায় ১ লক্ষ ৯০ হাজার প্রতিনিধি অংশ নিয়েছেন। এঁদের সঙ্গে ৬ জন কেন্দ্রীয় মন্ত্রী, ৩টি রাজ্যের মুখ্যমন্ত্রী এবং ২টি রাজ্যের মন্ত্রীরা ছাড়াও বিভিন্ন আন্তর্জাতিক সংস্থার ৩১ জন মুখ্য কার্যনির্বাহী আধিকারিক ও ভারতীয় ২৪টি সংস্থার মুখ্য কার্যনির্বাহী আধিকারিক যোগ দিয়েছিলেন। মোট ৫ হাজার ৫৪০টি বাণিজ্যিক বৈঠক হয়েছে। ভার্চুয়াল এই সম্মেলনে ৬৪ হাজার দর্শক যোগ দিয়েছিলেন।
শ্রী মান্ডভিয়া বলেছেন ২০৩০এর সামুদ্রিক বাণিজ্য সংক্রান্ত ভিশনকে এই সম্মেলনের মাধ্যমে শক্তিশালী হবে। প্রধানমন্ত্রী শ্রী নরেন্দ্র মোদী এই সম্মেলনের উদ্বোধন করেছিলেন। সম্মেলনে বিভিন্ন আলাপ-আলোচনার মধ্য দিয়ে ভারতের প্রতি সারা বিশ্বের উৎসাহ বেড়ে গেছে। সম্মেলনে যেসব চুক্তি স্বাক্ষর হয়েছে সেগুলি সফলভাবে রূপায়ণের ওপর গুরুত্ব দেওয়া হয়েছে। আত্মনির্ভর ভারত অভিযানের অঙ্গ হিসেবে এই সম্মেলনের ফলে আত্মনির্ভর সামুদ্রিক বাণিজ্য ক্ষেত্র বাস্তবায়িত হবে।
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ১৬ মে, ২০২২
দেশব্যাপী টিকাকরণ অভিযানের আওতায় এখনও পর্যন্ত ১৯১ কোটি ৩৭ লক্ষ টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা বর্তমানে ১৭ হাজার ৩১৭
সুস্পষ্টভাবে করোনায় আক্রান্তের হার ০.০৪ শতাংশ
জাতীয় স্তরে সুস্থতার হার বর্তমানে ৯৮.৭৪ শতাংশ
দেশে গত ২৪ ঘন্টায় সুস্থ হয়েছেন ২ হাজার ৫৫০ জন; এরফলে, মোট সুস্থতার সংখ্যা বেড়ে ৪ কোটি ২৫ লক্ষ ৮২ হাজার ২৪৩
দেশে গত ২৪ ঘন্টায় নতুন করে আক্রান্তের সংখ্যা ২ হাজার ২০২
দৈনিক ভিত্তিতে আক্রান্তের হার ০.৭৪ শতাংশ
সাপ্তাহিক ভিত্তিতে আক্রান্তের হার ০.৫৯ শতাংশ
এখনও পর্যন্ত মোট নমুনা পরীক্ষা হয়েছে ৮৪ কোটি ৪১ লক্ষ; দেশে গত ২৪ ঘন্টায় নমুনা পরীক্ষার সংখ্যা ২ লক্ষ ৯৭ হাজার ২৪২
CG/BD/AS/
(Visitor Counter : 79
স্বাস্থ্যওপরিবারকল্যাণমন্ত্রক
কোভিড আদর্শ আচরণ অনুসরণ করে আহমেদনগর জেলায় আরও একটি গ্রাম কোভিড মুক্ত
আহমেদনগর / মুম্বাই, ২৫ মে, ২০২১
সারা দেশ যখন কোভিড-১৯-এর দ্বিতীয় ঢেউয়ের বিরুদ্ধে লড়াই চালাচ্ছে তখন মহারাষ্ট্রের আহমেদনগর জেলার একটি ছোট্ট গ্রাম ভোয়ারে খুর্দ কোভিড আদর্শ আচরণ মেনে চলে করোনামুক্ত জনপদ হয়ে উঠেছে। এই গ্রাম নিয়মিত স্বাস্থ্য পরীক্ষা, আক্রান্তদের আইসোলেশন এবং সংক্রমণ ছড়িয়ে পড়া রুখতে একাধিক কার্যকর পদক্ষেপ নেওয়ায় এই সাফল্য মিলেছে। উল্লেখ করা যেতে পারে, এই জেলারই আরও একটি গ্রাম হিভারে বাজার, অনুরূপ কার্যকর পদ্ধতি মেনে চলে ইতিমধ্যেই করোনা মুক্ত গ্রাম হয়ে উঠেছে। এই গ্রামের বাসিন্দা ১,৫০০ জন করোনা সংক্রমণ প্রতিরোধ ও নিয়ন্ত্রণে এমন দৃষ্টান্তমূলক পদক্ষেপের নজির রেখেছেন যা তাঁদের করোনা মুক্ত হয়ে ওঠার সাফল্য এনে দিয়েছে।
আহমেদনগর শহর থেকে ২০ কিলোমিটার দূরে অবস্থিত ভোয়ারে খুর্দ পাহাড়ে ঘেরা একটি ছোট্ট গ্রাম। এই গ্রাম প্রায়শই খরাজনিত পরিস্থিতির মুখোমুখি হয়। এই কারণেই কর্মসংস্থানের খোঁজে বহু মানুষ মুম্বাইয়ে আসেন এবং এখান থেকেই রুজি-রোজগারের রাস্তা খুঁজে বের করেন। কিন্তু রাজ্য সরকার লকডাউন জারি করার পর গ্রামের অধিকাংশ মানুষ যাঁরা কর্মসূত্রে বাইরে ছিলেন, তাঁরা ফিরে আসতে বাধ্য হয়েছিলেন। প্রাথমিকভাবে যখন গ্রামের ৩-৪ জন করোনায় সংক্রামিত হয়েছিলেন বলে জানা যায়, তারপর থেকে গ্রাম পঞ্চায়েত এবং রাজ্য স্বাস্থ্য দপ্তর প্রতিটি পরিবারে র্যাপিড অ্যান্টিজেন পদ্ধতিতে নমুনা পরীক্ষা শুরু করে। এইভাবে সন্দেহজনক আক্রান্ত এবং উপসর্গ-বিশিষ্ট ব্যক্তিদের অবিলম্বে আইসোলেট করার কাজ শুরু হয়।
সংক্রমণ ছড়িয়ে পড়া প্রতিরোধে এবং আক্রান্তদের খুঁজে বের করে গ্রামবাসীরাই নিজেদের উদ্যোগে সমবেত প্রচেষ্টায় স্বল্প সময়ের মধ্যেই সমগ্র জনপদকে করোনা মুক্ত করে তুলতে সক্ষম হন। অবশ্য এই কাজে আশা ও অঙ্গনওয়াড়ি কর্মীদের গুরুত্বপূর্ণ ভূমিকা রয়েছে। স্বাস্থ্য ও পরিবারকল্যাণ মন্ত্রকের জারি করা নীতি-নির্দেশিকা অনুযায়ী আশা ও অঙ্গনওয়াড়ি কর্মীরা পরিস্থিতি অনুযায়ী কার্যকর ব্যবস্থা গ্রহণ করেছিলেন।
গ্রাম-সেবক নন্দকিশোর দেভকর করোনা মুক্ত করার চ্যালেঞ্জ সম্পর্কে বলেছেন, প্রাথমিকভাবে সাধারণ মানুষকে কোভিড আদর্শ আচরণ সম্পর্কে সচেতন করে তোলার কাজ ছিল বেশ জটিল। কিন্তু অচিরেই তাঁরা করোনা সংক্রমিত হওয়ার বিভিন্ন জটিলতার বিষয়গুলি উপলব্ধি করে আদর্শ আচরণ মেনে চলা শুরু করেন। এইভাবে ধীরে ধীরে তাঁরা উপলব্ধি করেন, সংক্রমণের হাত থেকে বাঁচার সেরা উপায় হল আদর্শ আচরণগুলি মেনে চলা এবং সংক্রমিতদের ব্যক্তিদের খুঁজে বের করে কোয়ারেন্টাইনে পাঠানো।
CG/BD/DM
(Visitor Counter : 191
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় মন্ত্রিসভা তপশিলি উপজাতিদের উন্নয়নের জন্য সাব-স্কিমের অধীনে কর্মসূচিটি ২০২০-র মার্চ পর্যন্ত চালিয়ে যাওয়ার সিদ্ধান্ত অনুমোদন করেছে
নয়াদিল্লি, ১৩ ফেব্রুয়ারি, ২০১৯
প্রধানমন্ত্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে তপশিলি উপজাতিদের উন্নয়নের জন্য সাব-স্কিমের অধীনে কর্মসূচিটি পয়লা এপ্রিল, ২০১৭ থেকে আগামী ৩১শে মার্চ ২০২০ পর্যন্ত চালিয়ে যাওয়ার সিদ্ধান্ত অনুমোদিত হয়েছে। এর জন্য ১১,৯০০ কোটি টাকা বরাদ্দ করা হয়েছে। এর ফলে যে ১১টি প্রকল্পের কাজ অব্যাহত থাকবে, তার মধ্যে রয়েছে ম্যাট্রিক-পরবর্তী এবং ম্যাট্রিকের আগে ও পরে স্কলারশিপ, আশ্রম বিদ্যালয়, বালক ও বালিকাদের জন্য ছাত্রাবাস নির্মাণ, বৃত্তিমূলক প্রশিক্ষণ, নজরদারি ও পুনর্মূল্যায়ন, উপজাতীয় উৎসব, উপজাতি বিষয়ে গবেষণা, তথ্য এবং প্রশিক্ষণ, তপশিলি উপজাতির কল্যাণে নিয়োজিত স্বেচ্ছাসেবী সংগঠনগুলির জন্য আর্থিক সহায়তা, বিশেষভাবে দুর্বল শ্রেণীর আদিবাসী গোষ্ঠীগুলির উন্নয়ন, অপ্রধান বনজ পণ্যের ন্যূনতম সহায়ক মূল্য এবং উপজাতীয়দের জন্য সাব-স্কিমে রাজ্য সরকারগুলিকে বিশেষ কেন্দ্রীয় সহায়তা। তপশিলি উপজাতি সম্প্রদায়ের ১০ কোটিরও বেশি মানুষ এই সিদ্ধান্তের ফলে উপকৃত হবেন।
CG/PB/DM
(Visitor Counter : 75
রাষ্ট্রপতিরসচিবালয়
চার দেশের রাষ্ট্রদূত রাষ্ট্রপতির কাছে তাঁদের পরিচয়পত্র জমা দিয়েছেন
নতুন দিল্লি, ১৩ ডিসেম্বর, ২০২১
রাষ্ট্রপতি শ্রী রামনাথ কোবিন্দ আজ রাষ্ট্রপতি ভবনের অশোক হলে কিউবা ও মঙ্গোলিয়া-র রাষ্ট্রদূত এবং ঘানা ও সিয়েরা লিওন-এর হাই কমিশনারের পরিচয়পত্র গ্রহণ করেছেন।
যাঁরা পরিচয়পত্র রাষ্ট্রপতির কাছে জমা দিয়েছেন তাঁরা হলেন :
১) কিউবার রাষ্ট্রদূত মিঃ আলেজান্দ্রো সিমানকাস মারিন
২) ঘানার হাই কমিশনার মিঃ কোয়াকু আসোমাহ-চেরেমেহ
৩) মঙ্গোলিয়ার রাষ্ট্রদূত মিঃ গানবোল্ড ডাম্বাজাভ
৪) সিয়েরা লিওন-এর হাই কমিশনার মিঃ রশিদ সেসে
রাষ্ট্রপতি পরিচয় পত্র গ্রহণ করার পর রাষ্ট্রদূত এবং হাই কমিশনারদের সঙ্গে পৃথকভাবে মত বিনিময় করেছেন। তিনি অভিনন্দন জানিয়ে বলেন, সংশ্লিষ্ট দেশগুলির সঙ্গে ভারতের দ্বিপাক্ষিক সম্পর্ক তাঁদের উদ্যোগে আরও দৃঢ় হবে। রাষ্ট্রপতি ভারতের সঙ্গে এই দেশগুলির বহুপাক্ষিক সম্পর্কের কথা উল্লেখ করেন। রাষ্ট্রদূত ও হাই কমিশনারদের মাধ্যমে শ্রী কোবিন্দ ওই দেশগুলির সরকার প্রধানদের ব্যক্তিগতভাবে শুভেচ্ছা জানান। ভারতের সঙ্গে এই দেশগুলির সম্পর্ক আরও দৃঢ় করার জন্য একযোগে কাজ করবেন বলে রাষ্ট্রদূত ও হাই কমিশনাররা প্রতিশ্রুতি দিয়েছেন।
CG/SS/SKD/
(Visitor Counter : 80
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ২৫ মার্চ, ২০২২
দেশ জুড়ে টিকাকরণ অভিযানে এ পর্যন্ত ১৮২ কোটি ৫৫ লক্ষ টিকা দেওয়া হয়েছে।
দেশে সুস্পষ্টভাবে করোনায় আক্রান্তের সংখ্যা বর্তমানে ২১ হাজার ৫৩০।
সুস্পষ্টভাবে করোনায় আক্রান্তের হার ০.০৫ শতাংশ।
জাতীয় স্তরে সুস্থতার হার বর্তমানে ৯৮.৭৫ শতাংশ।
গত ২৪ ঘণ্টায় সুস্থ হয়েছেন ২ হাজার ৪৯৯ জন। মোট সুস্থতার সংখ্যা ৪ কোটি ২৪ লক্ষ ৭৮ হাজার ৮৭ জন।
সারা দেশে গত ২৪ ঘণ্টায় নতুন করে আক্রান্ত ১ হাজার ৬৮৫ জন।
দৈনিক-ভিত্তিতে আক্রান্তের হার ০.২৪ শতাংশ।
সাপ্তাহিক-ভিত্তিতে আক্রান্তের হার ০.৩৩ শতাংশ।
এখনও পর্যন্ত নমুনা পরীক্ষা হয়েছে ৭৮ কোটি ৫৬ লক্ষ; গত ২৪ ঘণ্টায় ৬ লক্ষ ৯১ হাজার ৪২৫টি নমুনা পরীক্ষা হয়েছে।
CG/SS/SB
(Visitor Counter : 98
প্রতিরক্ষামন্ত্রক
চণ্ডীগড়ে গরুড় রেজিমেন্টাল প্রশিক্ষণ কেন্দ্রের বিমান বাহিনী ঘাঁটিতে মেরুন রঙের পশমী চ্যাপ্টা গোল টুপি পরিহিত জওয়ানদের আনুষ্ঠানিক কুজকাআওয়াজ
নতুন দিল্লি, ১৭ জুলাই, ২০২১
বিমান বাহিনীর বিশেষ পরিচালনাকারী জওয়ান এর ৬৯তম সফল প্রশিক্ষণের শেষে আজ চণ্ডীগড়ে গরুড় রেজিমেন্টাল প্রশিক্ষণ কেন্দ্রের বিমান বাহিনী ঘাঁটিতে এক চিত্তাকর্ষক কুজকাআওয়াজের আয়োজন করা হয়। মেরুন রঙের পশমী চ্যাপ্টা গোল টুপি পরিহিত জওয়ানদের এই কুজকাআওয়াজে প্রধান অতিথি হিসাবে উপস্থিত এয়ার কমোডোর কে খাজুরিয়া পাসিং আউট প্যারেড পর্যবেক্ষণ করেন।
এ দিন অনুষ্ঠানে প্রধান অতিথি মেধাবী প্রশিক্ষণার্থীদের পুরস্কার প্রদান করেন এবং সফল গরুড় প্রশিক্ষণার্থীদের মেরুন রঙের পশমী চ্যাপ্টা গোল টুপি,গরুড় দক্ষতা ব্যাজ এবং বিশেষ বাহিনীর ট্যাব তুলে দেন। সেরার পুরস্কার পান এলএসি আখোকা মুইভা। তরুণ গরুড় জওয়ানদের উদ্দেশে দেওয়া ভাষণে প্রধান অতিথি এয়ার কমোডোর কে খাজুরিয়া প্রশিক্ষণার্থীদের উচ্চ পর্যায়ের পেশাদারিত্ব বজায় রাখার প্রয়োজনীয়তার উপর জোর দেন। তিনি প্রশিক্ষণ কর্মীদের কঠোর পরিশ্রমের জন্য অভিনন্দন এবং বাহিনীর ধ্বজাকে সব সময় উঁচুতে তুলে ধরে রাখার জন্য অনুরোধ জানান।
কুচকাওয়াজ চলাকালীন, গরুড় জওয়ানরা বিভিন্ন দক্ষতা যেমন, লড়াইয়ের সময় গুলি চলানো,গুলি চালাতে চালাতে উদ্ধার কাজ,বিস্ফোরক পদার্থ নিষ্ক্রিয়, দেওয়ালে চড়া,মিলিটারি মার্শাল আর্টের মতো একা কৌশল তুলে ধরেন।
মেরুন রঙের পশমী চ্যাপ্টা গোল টুপি পরিহিত গরুড় জওয়ানদের আনুষ্ঠানিকভাবে এই কুচকাওয়াজে অংশ নেওয়া গর্ব এবং সাফল্য অর্জনের মুহূর্ত,কারণ প্রশিক্ষণের চূড়ান্ত পর্বের শেষে তাদের 'তরুণ বিশেষ পরিচালনাকারী বাহিনী' হিসেবে সম্মান এনে দেয় ।
CG/SS
(Visitor Counter : 168
প্রধানমন্ত্রীরদপ্তর
কাশী তামিল সঙ্গমম-এর উদ্যোগ, আয়োজন ও উদ্দেশ্য সম্পর্কে নাগরিকদের মতামত ও প্রতিক্রিয়ায় সাড়া দিলেন প্রধানমন্ত্রী
কাশী তামিল সঙ্গমম হল এক বিশেষ উদ্ভাবনী কর্মসূচি যার মধ্য দিয়ে সাংস্কৃতিক বিনিময়ের প্রসার ঘটবে; এ হল ভারতের সাংস্কৃতিক বৈচিত্র্যের এক বিশেষ উদযাপন
নয়াদিল্লি, ২০ নভেম্বর, ২০২২
কাশী তামিল সঙ্গমম সম্পর্কে দেশের নাগরিকদের মতামত ও প্রতিক্রিয়ায় সাড়া দিয়েছেন প্রধানমন্ত্রী শ্রী নরেন্দ্র মোদী। গতকালই উত্তরপ্রদেশের বারাণসীতে এই সম্মেলনের উদ্বোধন করেছিলেন তিনি। কাশী ও তামিলনাড়ুর মধ্যে কালোত্তীর্ণ সম্পর্ককে আরও সুদৃঢ় করে তোলার লক্ষ্যে এই ধরণের উদ্যোগ আয়োজনের বিশেষ প্রশংসা করেছেন নাগরিকরা। কাশী ও তামিলনাড়ু- এই দুটি স্থান বা অঞ্চল ছিল শিক্ষা ক্ষেত্রে ভারতের সুপ্রাচীন পীঠভূমি। কাশী ও তামিলনাড়ুর বিশেষ ঐতিহ্যের কথা স্মরণ করিয়ে দিয়ে প্রধানমন্ত্রী তাঁদের মতামতের প্রাপ্তি স্বীকার করেছেন ট্যুইট বার্তার মাধ্যমে।
কাশী তামিল সঙ্গমম সম্পর্কে যে অসংখ্য মতামত ও প্রতিক্রিয়া পাওয়া গেছে দেশের নাগরিকদের কাছ থেকে তার উত্তরে প্রধানমন্ত্রী তাঁর বার্তায় বলেছেন, ‘এ হল এক বিশেষ সম্পর্কের বন্ধন যা লালন করে এসেছেন দেশের বহু মহান ব্যক্তিত্ব।’
এক নাগরিকের মতামতের জবাবে শ্রী মোদী বলেছেন, ‘কাশী তামিল সঙ্গমম হল এক উদ্ভাবনী কর্মসূচি যার মধ্য দিয়ে সংস্কৃতি বিনিময়ের পথ সুপ্রশস্ত হবে। এই সম্মেলন তথা উৎসব হল ভারতের সাংস্কৃতিক বৈচিত্র্যেরই এক উদযাপন।’
নাগরিকদের অন্য আর একটি প্রতিক্রিয়ার উত্তরে প্রধানমন্ত্রী জানিয়েছেন, ‘তামিল হল একটি খুব সুন্দর ভাষা। সেইসঙ্গে তামিল সংস্কৃতি সারা বিশ্বেই বিশেষভাবে জনপ্রিয়।’
PG/SKD/NS
(
নারীওশিশুবিকাশমন্ত্রক
কৈশোর প্রাপ্তদের ন্যায়বিচার  সংশোধনী বিল ২০২১ সংসদে পাশ হয়েছে
নতুন দিল্লি, ২৮ জুলাই, ২০২১
২০১৫ সালের কৈশোর প্রাপ্তদের ন্যায়বিচার আইন সংশোধন করে ‘কৈশোর প্রাপ্তদের ন্যায় বিচার সংশোধনী বিল ২০২১’ আজ রাজ্যসভায় পাশ হয়েছে । চলতি বছরের বাজেট অধিবেশনে সরকার সংসদে এই বিল পেশ করে । এবছরের ২৪-শে মার্চ লোকসভায় এই বিল পাশ হয় ।
এই বিলের বিষয়ে বক্তব্য রাখতে গিয়ে কেন্দ্রীয় নারী ও শিশু উন্নয়ন মন্ত্রী শ্রীমতি স্মৃতি জুবিন ইরানি বর্তমান ব্যবস্থাপনায় যে খামতি রয়েছে, তা দূর করে দুর্বল শিশুদের যত্ন ও সুরক্ষার বিষয়ে জেলা শাসকদের ওপর ন্যাস্ত দায়িত্বের গুরুত্বের ওপর জোর দেন । সব কিছুর ঊর্ধ্বে ভারতীয় শিশুদের সুরক্ষা ও যত্নের বিষয়ে সংসদ প্রতিশ্রুদিবদ্ধ বলেও উল্লেখ করেন তিনি ।
এই সংশোধনীর মাধ্যমে অতিরিক্ত জেলাশাসক সহ জেলাশাসক কৈশোর প্রাপ্তদের ন্যায়বিচার আইনের ৬১ নম্বর ধারার আওতায় দত্তক গ্রহণ সংক্রান্ত আদেশনামা জারি করতে পারবেন।এর ফলে বিভিন্ন মামলার দ্রুত নিষ্পত্তি হবে এবং দায়বদ্ধতা বৃদ্ধি পাবে।এমনকি এই আইনের আওতায় কঠিন পরিস্থিতির সম্মুখীন শিশুদের সহায়তা করার জন্য জেলাশাসকদের হাতে আরও ক্ষমতা দেওয়া হয়েছে। এতে এই আইনটি সুষ্ঠুভাবে প্রয়োগ সুনিশ্চিত করবে। সংশোধিত আইন অনুযায়ী জেলাশাসকের সুপারিশ বিবেচনা করে দেখার পরে যে কোন 'শিশু যত্ন প্রতিষ্ঠান' নথিভুক্ত হবে । জেলা শিশু সুরক্ষা বিভাগ, শিশু কল্যাণ কমিটি, কৈশোর প্রাপ্তদের জন্য ন্যায়বিচার পর্ষদ, কৈশোর প্রাপ্তদের জন্য বিশেষ পুলিশ বিভাগ, শিশু যত্ন প্রতিষ্ঠানের কাজ স্বাধীন ভাবে মূল্যায়ণ করবে জেলাশাসক ।
এই সংশোধিত আইনে শিশু কল্যাণ কমিটির সদস্যদের নিয়োগের জন্য যোগ্যতার মাপকাঠি নতুন ভাবে তুলে ধরা হয়েছে ।এমনকি শিশু কল্যাণ কমিটির সদস্যদের জন্য যোগ্যতার মানদন্ড নির্ধারণ করা হয়েছে, যাতে কেবলমাত্র যোগ্য, দক্ষ ব্যক্তিরাই এই কমিটির সদস্য হতে পারেন ।
কৈশোর প্রাপ্তদের ন্যায়বিচার  আইন ২০১৫-এর আওতায় বিভিন্ন নিয়মের ব্যাখ্যায় উদ্ভূত সমস্যাগুলি দূর করার জন্য এবং এই আইনের ক্ষেত্রে একটি স্বচ্ছতা নিয়ে আসতে সংশোধিত এই নতুন আইন পাশ করানো হয়েছে ।
CG/SS/RAB
(Visitor Counter : 220
সারওরসায়নমন্ত্রক
১লা থেকে ৭ই মার্চ ২০২২, জনৌষধি দিবস সপ্তাহ উদযাপন করা হবে
চতুর্থ জনৌষধি দিবসের এবারের ভাবনা- "জনৌষধি - জন উপযোগী"
নতুন দিল্লি, ২৮ ফেব্রুয়ারি, ২০২২
ফার্মাসিটিক্যালস এন্ড মেডিকেল ডিভাইসেস ব্যুরো অফ ইন্ডিয়া, পিএমবিআই, ফার্মাসিটিক্যালস বিভাগের তত্ত্বাবধানে সমস্ত রাজ্য ও কেন্দ্রশাসিত অঞ্চলগুলিকে নিয়ে সারা দেশ জুড়ে সপ্তাহব্যাপী চতুর্থ জনৌষধি দিবস উদযাপন করতে চলেছে। এই সপ্তাহ উদযাপনের উদ্দেশ্য, জেনেরিক ওষুধের ব্যবহার এবং জনৌষধি পরিকল্পনার সুবিধা সম্পর্কে সাধারণ মানুষের মধ্যে সচেতনতা তৈরি করা।
সপ্তাহব্যাপী এই কর্মসূচি রূপায়ণের মধ্যে রয়েছে, প্রধানমন্ত্রী ভারতীয় জনৌষধি কেন্দ্রের সাথে সম্পর্ক রেখে বিভিন্ন ধরনের অনুষ্ঠানের আয়োজন করা। যেখানে উপভোক্তা থেকে শুরু করে জনপ্রতিনিধি, চিকিৎসক, স্বাস্থ্যকর্মী, নার্স, ফার্মাসিস্ট, জন ঔষধি মিত্র এবং অন্যান্য দের আহ্বান জানানো হবে। দেশে আজাদী কা অমৃত মহোৎসবের অঙ্গ হিসাবে এবং স্বাধীনতার ৭৫ বছর উপলক্ষে দেশের ৭৫ টি স্থানে বিভিন্ন ধরনের অনুষ্ঠানের আয়োজন করা হয়েছে। বিভিন্ন শহরে আগামী ১লা মার্চ থেকে ৭ই মার্চ, ২০২২ পর্যন্ত সপ্তাহব্যাপী এই কর্মসূচি চলবে। এর মাধ্যমে জনৌষধি প্রকল্প সম্পর্কে সাধারণ মানুষের মধ্যে সচেতনতা গড়ে তোলা হবে। সপ্তাহব্যাপী অনুষ্ঠানের অঙ্গ হিসাবে বিভিন্ন ধরনের আলোচনা সভা ও সম্মেলনের ব্যবস্থা করা হয়েছে। যেখানে মহিলা, শিশু থেকে শুরু করে স্বেচ্ছাসেবী সংগঠনের প্রতিনিধিরা যোগ দেবেন।
সপ্তাহব্যাপী যে ধরনের কর্মসূচি গ্রহণ করা হয়েছে তা নিম্নরূপ-
১) ০১/০৩- জনৌষধি সংকল্প পদযাত্রা।
২) ০২/০৩- মাতৃশক্তি সম্মান/ স্বাভিমান।
৩) ০৩/০৩- জনৌষধি বাল মিত্র।
৪) ০৪/০৩- জনৌষধি জনজাগরণ অভিযান।
৫) ০৫/০৩- আও জনৌষধি মিত্র বনে।
৬) ০৬-০৩- জনৌষধি জন আরোগ্য মেলা ।
৭) ০৭/০৩- জনৌষধি দিবস।
জনৌষধি দিবসের মূল অনুষ্ঠানটি হবে ৭-ই মার্চ নতুন দিল্লির বিজ্ঞান ভবনে। কেন্দ্রীয় স্বাস্থ্য ও পরিবার কল্যাণ এবং সার ও রসায়ন মন্ত্রী ডক্টর মনসুখ মান্ডভিয়া এবং সার ও রসায়ন মন্ত্রকের প্রতিমন্ত্রী শ্রী ভাগবন্ত খুবা অনুষ্ঠানে উপস্থিত থাকবেন।
সাশ্রয়ী মূল্যে জেনেরিক মেডিসিন ক্রয়ের জন্য কেন্দ্রীয় সরকারের সার ও রসায়ন মন্ত্রক ২০০৮ সালে প্রধানমন্ত্রী ভারতীয় জনৌষধি পরিযোজনা'র সূচনা করে। এই পরিযোজনার অধীনে ২০২২ সালের ৩১শে জানুয়ারি পর্যন্ত সারা দেশ জুড়ে ৭৩৯টি জেলায় মোট ৮,৬৭৫ টি ক্রয় কেন্দ্র গড়ে উঠেছে। লক্ষ্য, ২০২৫ সালের মার্চ মাস পর্যন্ত এই সংখ্যা বাড়িয়ে ১০ হাজার ৫০০ করা। এই ক্রয় কেন্দ্রগুলিতে ১৪৫১ ধরনের ওষুধ এবং ২৪০ ধরনের অস্ত্রোপচারের জন্য সরঞ্জাম পাওয়া যায়। এর পাশাপাশি প্রোটিন পাউডার, প্রোটিন বার, মল্ট যুক্ত খাবার, স্যানিটাইজার, মাস্ক, গ্লুকোমিটার, অক্সিমিটার প্রভৃতি পাওয়া যায়। এগুলি পৌঁছে দিতে সারা দেশ জুড়ে ৩৯ জন ডিস্ট্রিবিউটর নিয়োগ করা হয়েছে।
CG/ SB
(Visitor Counter : 172
প্রধানমন্ত্রীরদপ্তর
ওনাম উপলক্ষ্যে প্রধানমন্ত্রীর শুভেচ্ছা
নতুনদিল্লি, ৩১শে আগস্ট, ২০২০
প্রধানমন্ত্রী শ্রী নরেন্দ্র মোদী পবিত্র ওনাম উৎসবে জনসাধারণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, ”ওনামের শুভেচ্ছা জানাই। এই অনন্য উৎসবে সম্প্রীতি উদযাপিত হয়। আমাদের কঠোর পরিশ্রমী কৃষকদের প্রতি কৃতজ্ঞতা প্রকাশের এই উৎসবে সকলে আনন্দে থাকুন, সুস্থ থাকুন।“
CG/CB
(
প্রধানমন্ত্রীরদপ্তর
১৫-১৮ বছর বয়সীরা টিকা পাওয়ায় প্রধানমন্ত্রীর অভিনন্দন
নতুনদিল্লি, ৩রা জানুয়ারি, ২০২২
প্রধানমন্ত্রী শ্রী নরেন্দ্র মোদী ১৫-১৮ বছর বয়সীদের মধ্যে যারা আজ টিকা পেয়েছেন, তাঁদের অভিনন্দন জানিয়েছেন। আজ থেকে এই বয়সের কিশোর-কিশোরীদের টিকাকরণ শুরু হল। প্রধানমন্ত্রী ১৫-১৮ বছর বয়সীদের বাবা-মাদেরও অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন,
“আজ কোভিড-১৯ এর বিরুদ্ধে লড়াইয়ে আমাদের কিশোর-কিশোরীরা যাতে সুরক্ষিত থাকে, তার জন্য আজ আমরা একটি গুরুত্বপূর্ণ পদক্ষেপ গ্রহণ করেছি। ১৫-১৮ বছর বয়সীদের মধ্যে যারা আজ টিকা পেয়েছেন, তাঁদের অভিনন্দন জানাই। তাঁদের বাবা-মাদেরও অভিনন্দন জানাই। আগামী দিনে আরো কিশোর কিশোরী যাতে টিকা নেন, আমি তাদের সেই অনুরোধ জানাই!”
এই বিষয়ে কেন্দ্রীয় স্বাস্থ্য ও পরিবারকল্যাণমন্ত্রী ডাঃ মনসুখ মান্ডভিয়ার ট্যুইটগুলি প্রধানমন্ত্রী রিট্যুইট করেছেন।“
CG/CB/
(